Skiffle Kontra

Skiffle Kontra alebo Český skiffle (od roku 1979 aj pod názvom Žáci) je česká folková skupina, hudobné zoskupenie bratov Jiřího a Petra Traxlerových. Skupina sa venuje hlavne štylizovanému folku či historickému folklóru. Na českej hudobnej scéne pôsobí zrejme už od roku 1961, kedy vystupovala pod názvom Čtyřlístek. Jej hlavnou náplňou sú najmä autorské parafrázy na trubadúrsku, či na taliansku renesančnú hudbu, cantastoriu, poprípade tiež zhudobnenú poéziu. Skupina veľmi úzko spolupracovala s Miroslavom Horníčkom. Pravidelne vystupovala v pražskej poetickej kaviarni Viola, objavila sa aj v niekoľkých väčších televíznych programoch s historickým námetom (a to vrátane niekoľkých rozprávkových príbehov).

 Personálne zloženie 
 Jiří Traxler – gitara, spev, umelecký vedúci
 Petr Traxler – mandolína, spev
 Heda Hošková – spev

 Bývalý člen 
 Pavel Kozel – kontrabas

 Diskografia 
 LP Skiffle Kontra 1968
 LP České písně vlastenecké 1970
 LP Dobře utajené housle (s Miroslavom Horničkom) 1972
 LP Kantor Barnabáš a žáci darebáci (s Miroslavom Horničkom) 1973
 LP Listy z Provence (s Miroslavom Horničkom) 1974
 LP Máj Karla Hynka Máchy  (zhudobnený text básne Máj) 1987

 Externé odkazy 
 Skiffle Kontra na cojeco.cz 
 Český dialog - Hradní písničky bratří Traxlerů 

 Zdroj 


Kategória:České hudobné skupiny
Kategória:Folkoví hudobníci